**TERVEZÉSI SZERZŐDÉS**

amely létrejött egyrészről:

… (Székhely: …, Cégjegyzékszám: …, Statisztikai számjel: …, Adószám: …, Képviseli: …) mint Építtető (a továbbiakban: Építtető)

valamint másrészről:

… (Székhely: … , Cégjegyzékszám: …, Statisztikai számjel: …, Adószám: …, Képviseli: …) mint Tervező (a továbbiakban Tervező)

továbbiakban együtt mint Felek között alulírott napon az alábbi feltételekkel.

I. A SZERZŐDÉS TÁRGYA

1. Beépített telken bontás után létesülő családi ház tervezése, engedélyezése.

2. Helyszín: ………………………..., ………………… u. …………., hrsz.: …………………

II. FELEK JOGAI ÉS KÖTELEZETTSÉGEI

3. Jelen szerződés alapján Tervező elvállalja az I. pontban meghatározott címen létesülő családi ház engedélyezési tervdokumentációjának elkészítését az alábbi munkarészekkel:

− telek bejárása, meglévő épület és telek tervezéshez szükséges felmérése

− vázlattervek (jellemzően 4-6 vázlatterv készül alaprajzokkal és külső látványtervekkel)

− önkormányzati egyeztetés

− tervtanácsi kötelezettség esetén tervtanácsi tervdokumentáció összeállítása, tervtanácson való részvétel

− építési engedélyezési tervdokumentáció összeállítása jogszabályban meghatározott tartalommal beleértve a szükséges statikus, tűzvédelmi és gépészeti munkarészeket

− tervdokumentáció nyomtatása a szükséges példányszámban és további 1 db építtetői valamint 1 db tervezői példányban

− jogerős építési engedélyig felmerülő hatósági illetékek (hatósági eljárás illetéke, földhivatali térképmásolat és tulajdoni lap díja)

− jogerős engedély kiadásáig tartó hatósági ügyintézés, kapcsolattartás

4. Építtető kötelezettséget vállal a meghatározott tervezési díjak megfizetésére.

5. Felek rögzítik, hogy a tervdokumentáció beadásának határideje, a szerződéskötéstől számított … hét.

6. Felek kijelentik, hogy a szolgáltatás teljesítésére vállalt határidőt közös megegyezéssel meghosszabbíthatják. Tervtanácsi kötelezettség esetén Tervező által vállalt határidő a tervtanácsi

tervdokumentáció leadásától az „átdolgozással ajánló”, vagy „ajánló” vélemény kézhezvételéig tartó időszakkal hosszabbodik.

7. Felek rögzítik, hogy Építtető jelen szerződés aláírásának napján átadja Tervező részére valamennyi szükséges, rendelkezésére álló okiratot, amelynek átvételét Tervező jelen szerződés aláírásával nyugtáz.

8. Felek rögzítik, hogy Tervező a tervezési szolgáltatás elvégzése közben minden szükséges tervezési, egyeztetési feladatot végrehajt. E körben a jóhiszeműség és tisztesség követelményének megfelelően, az Építtetővel kölcsönösen együttműködve köteles eljárni, a jogszabályokat, szabályzatokat, építési előírásokat, szabványokat és egyéb szakmai szabályokat betartani.

9. Tervező kijelenti, hogy a jelen Szerződés tárgyát képező tervezés hiánytalan, szerződésszerű és a jelen pontban írt szakmai színvonalon történő elvégzéséhez szükséges szakmai tapasztalattal rendelkezik.

10. Tervező az Építtető érdekeinek, továbbá utasításainak megfelelően köteles eljárni, de az élet- és vagyonbiztonságot veszélyeztető, építési előírásba ütköző, szakszerűtlen, nem megvalósítható, etikai szabályokkal ellentétes szolgáltatást nem végezhet.

11. Tervező a szerződés alapján birtokába jutott adatokat, információkat köteles bizalmasan kezelni, azokat a szerződéssel össze nem függő célra nem használhatja fel, harmadik személynek nem adhatja át.

12. Tervező felelős

− az általa készített építészeti-műszaki tervek műszaki tartalmának szakszerűségéért, valós állapotnak megfelelő tartalmáért. építészeti minőségéért

− a társtervezők közötti egyeztetések koordinálásáért, munkarészeik összehangolásáért.

13. Tervező kizárólag abban az esetben felel a hatósági eljárás sikertelenségéért, amikor annak oka Tervező által készített tervdokumentáció hiányosságaira vezethető vissza.

14. Tervező nem felel a tervdokumentáció azon hibáiért, amelyek a teljesítést követően, mások által végzett későbbi módosítással vagy továbbtervezéssel összefüggésben merültek fel.

15. Felek rögzítik, hogy Tervező jogszavatossággal tartozik azért, hogy harmadik személynek nincs olyan joga, amely a terv felhasználását akadályozza vagy korlátozza.

16. Építtető jogosult a Tervező által készített tervek jóváhagyására, köteles azok átvételére, a szolgáltatás díjának megfizetésére

17. Építtető jogainak gyakorlása és kötelezettségeinek teljesítése során a jóhiszeműség és tisztesség követelményeinek megfelelően, Tervezővel együttműködve köteles eljárni. Építtető köteles Tervező számára a terv elkészítéséhez, illetve az általa vállalt egyéb szolgáltatások teljesítéséhez szükséges minden adatot, tényt, felvilágosítást, utasítást megadni.

18. A szolgáltatás teljesítéséért Tervezőt a következő díj illeti meg: ………………….. Ft + ÁFA.

19. Szerződő felek a tervezői díj egy összegben történő fizetésében állapodnak meg, melynek esedékessége az 1. vázlatterv átadásának időpontja.

20. Tervező által kiállított számlában szereplő összeget Építtető 8 napon belül köteles kiegyenlíteni.

III. SZERZŐDÉSSZEGÉS ÉS A SZERZŐDÉS MEGSZŰNÉSE

21. Amennyiben a szerződés Építtetőnek felróható ok miatt szűnik meg a szolgáltatás elkezdésének és teljesítésének időpontja között, Tervező jogosult az addig elvégzett szolgáltatás csökkentett ellenértékére, amely a meghatározott tervezői díj 50 %-a.

22. Amennyiben Tervező a szolgáltatást a megadott határidőn túl teljesíti, úgy Építtető késedelmi kötbérre jogosult. A késedelmes teljesítés esetén fizetendő kötbér naponta a tervezői díj 1 %-a,

maximális összege tervezői díj 20 %-a. Építtetőnek jogában áll az esedékessé vált kötbért a benyújtott számlából visszatartani.

23. Amennyiben a Tervezőre vonatkozó határidő túllépésének oka Építtető mulasztása, abban az esetben a teljesítésre jelen szerződésben meghatározott határidők Tervezőt nem kötik, illetve teljesítési határideje a késedelem idejével meghosszabbodik. Ilyen oknak kell tekinteni különösen:

a) Építtető késedelmesen teljesíti adatszolgáltatási vagy jóváhagyási kötelezettségét,

b) Építtető olyan újabb tényt, adatot közöl, mely a szerződés lényeges tartalmára kihatással van,

c) a szerződés megkötése után olyan kötelezően figyelembe veendő előírás (jogszabály, szabvány,szabályzat, stb.) lép hatályba, melynek rendelkezése nyomán a már elkészített tervdokumentációt vagyannak részeit át kell dolgozni.

24. Építtető fizetési kötelezettségének késedelmes teljesítése esetén Tervezőt késedelmi kamat illeti, melynek mértéke a mindenkori jegybanki alapkamat kétszerese.

25. Hibás teljesítés esetén Tervező elsődlegesen a tervdokumentáció kijavítására köteles. Ha Tervező a kijavítást alapos ok nélkül megtagadja, vagy határidőre nem végzi el, Építtető a szerződéstől díjfizetési kötelezettség nélkül elállhat, és felróhatóság esetén a tervezési díj 50%-ának megfelelő összeg, mint átalány-kártérítés illeti meg.

IV. ZÁRÓ RENDELKEZÉSEK

26. Felek rögzítik, hogy jelen szerződéssel kapcsolatban keletkező jogi oltalomban részesíthető szellemi alkotásnak minősülő tervekkel kapcsolatos szerzői jogok Tervezőt illetik.

27. Építtető az átadott terveket kizárólag jelen szerződésben meghatározott létesítmény engedélyezési eljárásában és kivitelezése során jogosult felhasználni. A tervek felhasználási díját a felek a tervezői díjba foglalták.

28. A jelen szerződésben nem szabályozott kérdésekben a hatályos Ptk. vonatkozó rendelkezései irányadóak.

Felek jelen szerződést mint akaratukkal mindenben megegyezőt jóváhagyólag aláírják.

Budapest, 20…. év ………….. hó ….nap

…………………… …………………

Építtető Tervező